B4-0168, 0174, 0197 ja 0206/95

Päätöslauselma G7-maiden tietoyhteiskuntaa käsittelevästä kokouksesta

Euroopan parlamentti,

- ottaen huomioon komission Valkoisen kirjan kasvusta, kilpailukyvystä ja työllisyydestä,

- ottaen huomioon komission tiedonannon «Kohti eurooppalaista tietoyhteiskuntaa: toimintasuunnitelma» (KOM(94)0347),

- ottaen huomioon 30 päivänä marraskuuta 1994 antamansa päätöslauselman, joka koskee suositusta Eurooppa-neuvostolle: 'Eurooppa ja maailmanlaajuinen tietoyhteiskunta' sekä komission tiedonantoa neuvostolle, Euroopan parlamentille, talous- ja sosiaalikomitealle ja alueiden komitealle: 'Kohti eurooppalaista tietoyhteiskuntaa: toimintasuunnitelma' (( Pöytäkirja 30.11.1994, osa II, 5 kohta)),

A. ottaen huomioon, että tiedon välitön saatavuus, jos sitä tuetaan asiaankuuluvilla ja myönteisillä toimenpiteillä, tarjoaa välittömät keinot yhteiskunnallisten valtasuhteiden muuttamiselle, yhteiskunnasta syrjäytymisen torjumiselle, moniarvoisuuden edistämiselle, yhteiskunnalliseen toimintaan osallistumiselle sekä tiedon ja kulttuurin saatavuuden parantamiselle,

B. ottaen huomioon, että «tietoyhteiskunnan» kehitys tulee vaikuttamaan työllisyyteen, työoloihin, koulutukseen, kansalaisvapauksiin, kuluttajansuojaan ja itse yhteiskunnalliseen järjestykseen,

C. ottaen huomioon, että humanististen perinteidensä ja kielellisen ja kultuurisen rikkautensa mukaisesti eurooppalaisen kulttuuriyhteiskunnan olisi käytettävä näitä keinoja osana hanketta, jonka tarkoituksena on mahdollistaa se, että yksilöt pystyvät hallitsemaan elämäänsä ja ympäristöään,

D. huolestuneena siitä, että informaation valtaväylien perustaminen, jos se jää yksinomaan markkinavoimien varaan, saattaisi syventää kuilua etelän ja pohjoisen sekä rikkaiden ja köyhien alueiden välillä Euroopan unionin alueella,

E. tietoisena siitä, että tietoyhteiskunta tietoverkkoineen ja palveluineen saattaa jo piakkoin laajentua maailmanlaajuiseksi, ja että suurten yhteenliittymien muodostumista kannustetaan, toisaalta televiestintäpalvelujen (puhelin- tai audiovisuaalisten)toimijoiden välillä, toisaalta jälkimmäisten sekä palvelujen ja aineiston toimittajien välillä; nämä yhteenliittymät saattaisivat kuitenkin johtaa hallitsevien asemien syntymiseen tai vahvistumiseen,

F. huolestuneena siitä, että tiedon kokonaissaatavuus, tai niiden luovan työn tuotteiden saatavuus, joiden syntymiseen tietoyhteiskunnan käsite antaa virikkeen, uhkaa jäädä harhakuvaksi, mikäli immateriaalioikeuksille, esim. taiteilijoiden oikeuksille, ei kokonaisuudessaan taata suojaa, kun samanaikaisesti kansalaisille taataan kohtuuhintaiset saatavuus ja käyttöoikeudet.

G. ottaen huomioon, että tietoyhteiskunta tarjoaa poikkeuksellisen mahdollisuuden käynnistää eurooppalainen teollisuuspolitiikka yhdellä edistyksellisen teknologian keskeisellä alueella,

osoittaen sanansa Euroopan unionin toimielimille:

1. Vaatii, että on tutkittava verkkojen ja palvelujen vaikutuksia demokratiaan, kulttuuriin, työllisyyteen, koulutukseen ja audiovisuaalisiin sisältöihin ja mahdollisia roolijaon uudelleenmääritelmiä julkisten palvelujen ja yksityisten aloitteiden välillä ja että lisäksi on tutkittava henkilöiden välisen viestinnän ja ohjelmatoiminnan eron säilyttämistä, mikä edellyttää edelleen erityislainsäädäntöä ja -menettelyä.

2. Pahoittelee, että pyöreän pöydän kokous 25. helmikuuta 1995 on järjestetty ainoastaan talouselämän ja teollisuuden edustajia varten, ja että kokouksessa eivät voi olla läsnä muiden työmarkkinaosapuolten edustajat tai riippumattomat asiantuntijat, laajaa yhteiskunnallisten etujen jakautumaa edustamassa.

3. Pyytää näin ollen komissiota perustamaan «Bangemannin 2 komitean» sellaisessa uudessa kokoonpanossa, että siihen kuuluisi muita komission jäseniä, Euroopan parlamentin edustajia, työmarkkinaosapuolten edustajia, ja riippumattomia asiantuntijoita edustamassa yhteiskunnan koko läpileikkausta, sekä kansalaisjärjestöjen edustajia.

4. Pyytää erityisesti, että tämä komitea perehtyisi siihen, miten tietoyhteiskunta vaikuttaa demokratiaan, työllisyyteen, koulutukseen, yksityisyyden suojaan ja kansalaisoikeuksiin.

5. Stresses that public information services are becoming prime movers in the information society and calls on the Commission and the governments of the Member States to assist them in their efforts to redefine their role in the new multimedia context;

6. Kehottaa komissiota varmistamaan, että eurooppalaiset, tietotekniikkaan erikoistuneet yritykset ja laboratoriot ovat kiinteästi mukana ohjelmien, käyttöjärjestelmien ja laitteistojen kehitystyössä.

osoittaen sanansa erityisesti G7-maiden kokoukselle:

7. Pitää myönteisenä komission aloitetta edistää tietoyhteiskunnan kehitystä, samoin kuin komission esittämää kutsua G7-maille saapua tulevaan kokoukseen, joka käsittelee maailmanlaajuista tietoyhteiskuntaa ja tarjoaa laajapohjaisen mahdollisuuden vaihtaa mielipiteitä kaikista asian eri näkökulmista.

8. Kehottaa komissiota ja kokoukseen osallistuvia jäsenvaltioita G7-kokouksen tiimoilta sopimaan yhteisestä esityslistasta, joka ottaa täysipainoisesti huomioon taloudellisten, teollisten, yhteiskunnallisten, teknisten ja kulttuuristen näkökohtien keskinäiset riippuvuussuhteet kaikissa tietoyhteiskuntaa koskevissa asioissa, koska tämä lähestymistapa noudattaa parhaiten Euroopan historiallisia ja poliittisia perinteitä sekä kulttuuriperinteitä.

9. Kehottaa huomioimaan, että G7-kokouksen tuloksena syntyvissä kokeilusuunnitelmissa olisi tunnustettava nämä riippuvuussuhteet, ja että suunnitelmat olisi laadittava siten, että niihin osallistuvat sekä köyhemmät että vauraammat maat; ja että suunnitelmissa olisi erityisesti saatettava tietoyhteiskunnan edut vähemmän kehittyneiden maiden ja alueiden ulottuville.

10. Pyytää seitsemää johtavaa teollisuusmaata kiinnittämään erityistä huomiota pienille ja keskisuurille yrityksille tarkoitettuihin sähköisiin yritysjärjestelmiin maailmanlaajuisia tietoverkkoja koskevassa hankeluettelossaan.

11. Muistuttaa, että vielä avoimet kohdat, joita ei sisällytetty Uruguayn kierroksella tehtyyn sopimukseen, ovat juuri niitä, joissa on kysymys tietoyhteiskunnan peruskysymyksistä: immateriaalioikeuksista, erityisesti tekijänoikeuksista, niihin verrattavista oikeuksista, taiteilijoiden oikeuksista, audiovisuaalisen teollisuuden ja televiestinnän infrastruktuureista ja palveluista; ja pyytää G7-kokousta toimimaan kohtauspaikkana, jossa kaikille osapuolille tehdään tiettäväksi eurooppalaisten tunteman huolen oikeutus, ja jossa olisi aloitettava yhteisten ratkaisujen etsiminen, mitä tarkoitusta varten on perustettava pysyvä komitea G7:n puitteissa.

12. Vaatii, että teknisten normien soveltamista tutkitaan ja puolustetaan kansainvälisellä tasolla ja että samalla noudatetaan monimuotoisuutta ja mahdollistetaan yhteentoimivuus; huomauttaa, että ISO-standardien on säilytettävä sääntelyasemansa tällä alalla.

13. Vastustaa kaikkia pyrkimyksiä, joiden tarkoituksena on saada aikaan ainoastaan kaupallisiin näkökohtiin perustuva sopimus, ottamatta huomioon edellä esitettyjä seikkoja, ja vaatii että eurooppalaiset infrastruktuuri-, palvelu- ja sovellutusmarkkinat avattaisiin kolmansille maille ainoastaan, jos ne antavat vastineeksi tehokkaita ja taloudellisesti houkuttelevia myönnytyksiä, kuten investointeja Euroopan alueelle, ja että markkinoille pääsyyn sovellettaisiin erityisen tiukkoja vastavuoroisuusehtoja, ja että tulevaisuudessa WTO:n puitteissa vahvistetaan uudet säännöt, joiden tarkoituksena on taata molemminpuolinen markkinoille pääsy infrastruktuuri-, palvelu- ja sovellutusmarkkinoille.

14. On sitä mieltä, että on kiireellisesti tarpeen vahvistaa maailmanlaajuiset palvelut ja yhteiset periaatteet avoimelle pääsylle tietoverkkoihin, jotta julkisten viestinten edustajat voisivat varmistaa sekä tietoverkkojen turvallisuuden että kaikille oikeutetuille pääsyn tietoverkoissa olevaan tietoon, ja jotta tietoverkon käyttäjillä olisi mahdollisuus saada korvauksia nopeasti ja tehokkaasti.

15. Puoltaa erityisesti maailmanlaajuisen ja ilmaisen oikeuden luomista, jonka perusteella on mahdollista saada selville tietoverkoissa olevan tiedon olemassaolo, paikannettavuus, luonne ja saatavuusehdot, siten että tätä oikeutta rajoittavat ainoastaan yksityisyyden suojan ja kansallisen turvallisuuden vaatimukset, ja siten että koulutus-, terveydenhuolto- ja kulttuurielimille annetaan ensisijaiset saantioikeudet.

16. Urges the participants in the G7 Conference to ensure that the development of these new technologies permits genuine progress on democracy and promotes access to knowledge; in this regard, it should be pointed out that schools must also adapt and train themselves in these new technologies so that all children can benefit from their provision;

17. Pyytää puhemiestään välittämään tämän päätöslauselman neuvostolle ja komissiolle sekä kansallisille hallituksille ja parlamenteille, pyytäen häntä esittelemään päätöslauselman päälinjat G7-kokouksessa.